পরকীয়া শব্দের রসায়ন বিশ্লেষণ করলে পরকীয়া সন্মন্ধে অনেকটাই ধারনালাভ করা সম্ভব। তাই আমি পরকীয়া শব্দটির অর্থ বিশ্লেষণে যেতে চাই। পরকীয়ার অর্থ হলো পরসম্বন্ধীয় বা অন্যের। পরকীয় শব্দ থেকেই পরকীয়া শব্দের উৎপত্তি। যা এক ধরণের ভালোবাসা বা অনুরাগ। তবে শাশ্বত প্রেম বা ভালোবাসা বলতে আমরা যা বুঝি, পরকীয়া তা নয়। আমরা সচরাচর মন্দ অর্থে তা ব্যবহার করে থাকি। এর অন্যে যুতসই অর্থ হলো অন্যের স্ত্রী বা স্বামী অথবা পরপতœী বা পরপতি বা পরস্ত্রী, কুমারীর প্রতি অনুরাগ ও ভালোবাসা। বৈষ্ণব শাস্ত্রে পরকীয়াবাদ নামে প্রেমবিষয়ক এক মতবাদ রয়েছে; বৈষ্ণব-বৈষ্ণবীদের অনেকেই এই মতবাদে বিশ্বাসী। তাই আমরা অনেক বৈষ্ণব-বৈষ্ণবীর মধ্যেই এক ধরণের বন্ধনহীন ভালোবাসা বা প্রণয় দেখতে পাই যা পরকীয়ারই অন্য একটি রূপ। তবে মনোবিজ্ঞানীরা এটিকে দেখছেন মানুষের কু-অভ্যাস ও মানসিক সমস্যা হিসাবে।